cyanic-selkie/wikianc huggingface dataset:
Jacob Bjerknes
Virke
I 1922 ga han ut artikkelen The life cycle of cyclones and the polar front theory of atmospheric circulation sammen med Halvor Solberg, der han forklarte at dynamikken i polarfronten, sammen med syklonmodellen, var den drivende mekanismen bak varmetransport mot polene i atmosfæren. For dette og annen forsking fikk Bjerknes doktorgrad ved Universitetet i Oslo i 1924. Pionerinnsatsen gjør ham til grunnlegger av synoptisk meteorologi som egen faggren.
Bjerknes var meteorolog for Roald Amundsen forut for Amundsens flyging mot Nordpolen med «N 24» og «N 25» i 1925. Bjerknes fastslo, på bakgrunn av observasjoner fra Nansens «Fram»-ferd, hvilket tidspunkt som var det gunstigste for å fly mot Nordpolen. Bjerknes skrev også et kapittel i boka Gjennem luften til 88° nord : Amundsen–Ellsworths polflyvning 1925.
Bjerknes bisto Roald Amundsen som meteorolog da denne krysset Arktis første gang i luftskipet Norge i 1926, men var ikke ombord i luftskipet. I 1931 ble Bjerknes utnevnt til professor ved Bergens Museum (nå del av Universitetet i Bergen). I 1933 oppdaget han den atmosfæriske bølgen i forbindelse med sykloner. I 1937 forklarte han hvordan trykktendensen ved jordoverflaten kunne benyttes til å forutsi utviklingen av lavtrykk.
I 1933–1934 forleste Bjerknes ved Massachusetts Institute of Technology i USA og i 1940 emigrerte han til USA der han ble leder for en meteorologisk avdeling ved fysikkavdelingen ved University of California i Los Angeles. Her utviklet han og nordmannen Jørgen Holmboe videre teoriene rundt trykktendensen ekstropiske sykloner. Under andre verdenskrig arbeidet Bjerknes for det amerikanske forsvaret, og bidro blant annet med grad av oberst til beregning av de gunstigste tidspunkt for atombombingen av Hiroshima og Nagasaki.
I 1950-årene var Bjerknes en av de første til å foreslå bruk av raketter, og senere satellitter, til å ta bilder av storskala værsystem i atmosfæren. Samme tiår begynte de første datamaskinene å bli tilgjengelige for meteorologisk forsking og syklonmodellen til Bjerknes ble en viktig del av de første nøyaktige værprognosene laget av en datamatskin i 1952.
I de senere år fokuserte Bjerknes på energiutvekslingen mellom atmosfæren og havet, og særlig effekten av El Niño.
Hebron-fjellet
Hebron-fjellet (hebraisk: ) er en geografisk region og geologisk formasjon i sørlige Israel og Vestbredden. I oldtidens Israel var stedet sentralt for israelitternes og hasmoneanernes kongeriker. Regionen har gitt sitt navn til Hebron-fjellets regionale råd.
Cabernet franc
Cabernet franc, er en blå vindrue og kommer opprinnelig fra Frankrike.
Hebron-fjellet
Åsene i Hebron utgjør den sørlige og østlige grensen for middelhavsvegetasjonen i Israel. En undersøkelse publisert i 2012 fra Israels natur- og parkmyndigheter hadde oppdaget 54 sjeldne plantearter i regionen, mer enn halvparten av dem på kultiverte marker. Av artene var det boissiera squarrosa, en type gress; legousia hybrid, en plante fra klokkefamilien; og reseda globulosa, en sjelden reseda.
Cabernet franc
Utbredelse
Selv om druen dyrkes først og fremst i Bordeaux i Frankrike, er den også mye plantet i Loire og Anjou.
Utenfor Frankrike dyrkes den en god del i Italia i områdene Friuli og Toscana. I Toscana fremstilles det også vin med denne druen som eneste drue.
Fellestrekk med andre druer
Druen blandes ofte med cabernet sauvignon. Disse to druetypene har mange fellestrekk, og ved DNA-analyse har oppdaget at Cabernet Sauvignon er en krysning av Cabernet Franc og Sauvignon Blanc. Cabernet Franc modnes tidligere enn Cabernet Sauvignon, noe som gjør det lettere å la den modne helt før det kjølige høstværet kommer.
Vin på Cabernet Franc er som regel noe lettere på farge og tannin enn Cabernet Sauvignon. Dette bidrar til at de to druene utfyller hverandre på en meget gunstig måte.
Smak og struktur
Druen har aroma med vegetariske innslag av urter, gress og grønn paprika. Den har også enkelte fruktige innslag av jordbær, ofte med fornemmelse av et jordlig preg. Den har bløt karakter og er relativt lett og fruktig. Druen har forholdsvis lavt innhold av tannin og lite sødme, men med relativt høyt innhold av syre.
Godred IV Magnusson
Godred IV Magnusson, sønn av Magnus III Olavsson, var kortvarig konge av Man (Mann) i 1275. Han falt i slaget ved Ronaldsway den 8. oktober 1275 mot en skotsk hær sendt av kong Aleksander III av Skottland. Med Godreds død ebbet den norrøne mannslinjen til den gamle kongeslekten på øya Man i Irskesjøen ut, og hans øvrige familie flyktet til Norge.
Det er ikke nevnt om Godred var gift eller om han hadde noen sønn. Derimot kan han ha hatt en datter ved Magnhild som skal ha reist til Norge i tiden etter Godreds død Navnet hans var blitt etablert på Man fra og med Godred Crovan, en av Godred Magnussons forgjengere, men navnet var uansett populær fra tidlig middelalder med varianter som Godfred, Godfrey, Giotto og videre, og betyr «Guds fred».
Familiebakgrunn
Godred var et resultat av en lang rekke dynastiske forbindelser i og rundt Irskesjøen. Han var sønn av Magnus III, også konge av Man, men underlagt den norske kronen som vasall og Man som norsk skattland. Man var blitt annektert av Skottland etter Magnus' død i 1265. Godreds onkel var Harald I Olavsson Svarte, også konge av Man, men mer engasjert på Hebridene. Han døde sammen med sin brud på bryllupsreisen tilbake fra Norge hvor han var blitt gift med Cecilia Håkonsdatter, datter av kong Håkon Håkonsson av Norge. Magnus Olavsson var en yngre bror av Harald, og ble siden selv konge av Man. Han følte sin posisjon truet av sterke monarkier rundt seg, både Skottland og England, og søkte anerkjennelse som konge av Man i Norge.
Hans mor var Maria eller Mary av Argyll, en uklar skikkelse, som giftet seg som enke etter Magnus III først med Maol Íosa II, jarl av Strathearn, og deretter med sir Hugh de Abernethy, og til sist med en William FitzWarin og døde en gang før 1303 og skal ha blitt gravlagt i Christ Church Greyfriars i London. Hun var datter av Eóghan av Argyll (anglifisert som Ewen av Argyll) og nedstammet i direkte linje fra Somerled, en høvding av både gælisk og norrøn bakgrunn, og som selv erobret Man fra sin svoger for en kortere tid. Hun fikk også barn med sine andre ektemenn.
Den siste konge av Man
Vi vet ikke når Godred ble født og hvor gammel han var i den urolig tiden mellom 1266 og 1275. Hva som synes klart er at det gamle maktgrunnlaget for kongene på Man var gått i oppløsning. Det var kun Man tilbake mens den skotske kongen hadde tatt kontroll over øygruppene Hebridene, Skye, Islay, Mull of Kintyre, Arran og fastlandsområdet Argyll, hvor hans mor kom fra. Også Man var formelt underlagt Skottland, men vi vet lite om hva som skjedde på Man i denne tiden, unntatt at den skotske kongen utpekte bailiffer (en form for lensmenn) til Man, noe som nevnes den skotske Lanercost-krøniken.
I 1275 ble det strid om utnevnelsen av en ny biskop på Man, og det brøt ut stridigheter. At de skotske representantene ble dårlig mottatt synes opplagt, og kom i konflikt med lokale interesser. Over tid må striden ha toppet seg. Folket og mennene på Man valgte i 1275 å utrope Godred Magnusson som sin konge og leder, og således gjeninnføre det gamle norrøne styret. Det var en åpen krigserklæring mot den skotske kongen.
Godreds maktbase synes å ha vært i landsbyen Castletown som hadde en trygg havn og en mindre festning, Castle Rushen, som hans far hadde øyensynlig begynt å reise i stein fra en tidligere festningsverk i tømmer.
Slaget ved Ronaldsway
Den skotske kongen så på Godred og mennene på Man som ulydige opprørere, og sendte en flåte og en hær mot Man. Hæren var ledet av den skotsk-normanniske adelsmannen John de Vesci, herre av Alnwick. Hvor stor den skotske styrken var er uvisst, men det nevnes at det var andre adelsmenn i følget. Antagelig var disse riddere i rustninger, profesjonelle soldater, mens mennene på Man, både de av mansk som de av norrøn bakgrunn, var bønder og fiskere som sluttet opp om sin leder. Skottene gikk i land ved St Michael's Isle rett nord for Langness den 7. oktober 1275. Folket på Man må ha vært så forberedt som de kunne være og da skottene sendte bud til Godred og hans menn om «Guds og kongen av Skottlands fred på betingelse at de la til side deres absurde innbilskhet og overga seg til kongen og hans adel.»
Godred og hans menn avslo tilbudet om betingelsesløs overgivelse, og slaget kom i gang før soloppgang den påfølgende dagen 8. oktober, «mens mørket fortsatt dekket jorden». Stedet hvor slaget utspilte seg var Ronaldsway mellom Castletown og St Michael's Isle. Lanercost-krøniken slår kun fast at mennene fra Man ble drept, og blant de store tapene som de manske krigerne fikk var antagelig Godred selv blant de drepte da han ikke nevnes siden. I henhold til Krøniken om kongene av Mann og Øyene døde 537 menn. Med ham døde også den mannlige slektslinjen av det gamle norrøne dynastiet på Man ut. Det har vært spekulert om Godred kanskje likevel overlevde og flyktet til Wales.
Ettervirkninger
Godred nevnes siden ikke i klartekst i noen kilder slik at det er sannsynlig at han var en av de drepte. Ved en utbedring av Mans flyplass på Ronaldsway i 1936 ble funnet et stort antall skjeletter som synes å ha blitt kastet sammen på uordnet vis. Det ble antatt av arkeologene fra Manx museum at denne samlingen av skjeletter kan ha vært en massegrav for de soldatene som falt i slaget ved Ronaldsway i 1275. Muligens var Godred en av de døde som slengt ned i graven.
Den mannlige slektslinjen døde ut med Godred Magnusson, men han synes å ha kvinnelige etterkommere. Bortsett fra den nevnte datteren Ragnhild må det antagelig ha vært andre. I 1293 nevnes det om en viss kvinne ved navn Affreca, en mulig datterdatter av Godred, og som hevdet å være hans lovlige arving ved et brev av 15. juni 1293 av Edvard I av England til hans skotske vasall Johan Balliol. Den Affreca som ble gift med John de Courcy var datter av en annen mansk konge, Godred II Olavsson Svarte (død 1187) som Godred Magnusson her muligens blir forvekslet med. Kravet på Man er dog reelt da hun uansett var i samme slekt.
25. mars 1305 utsendte Affreca en beskjed at hun hadde overført sin rettigheter til Man til en Simon de Montacute, og ved 1307 synes det som om Edvard I av England hadde gjenopptatt og gjennomført sitt krav på Man.
Maria eller Mary, en datter av Ragnvald II Gudrødsson, også en tidligere konge av Man, skal også ha gjort krav på Man, og hennes barnebarn, John Waldebeof, skal ha henvendt seg til Edvard I av England, uten at den engelske kongen lot til å bry seg større.
Dakota County (Minnesota)
Dakota County er et fylke i den amerikanske delstaten Minnesota. Det ligger i de sørøstlige delene av staten og grenser mot Ramsey County i nord, Washington County i nordøst, Goodhue County i sørøst, Rice County i sørvest, Scott County i vest og mot Hennepin County i nordvest. Det har også grense mot delstaten Wisconsin i øst der elven Mississippi utgjør en naturlig grense.
Dakota totale areal er 1 519 km² hvorav 43 km² er vann. I 2000 hadde fylket 355 904 innbyggere og administrasjonssenteret ligger i byen Hastings.
Fylket ble grunnlagt i 1849 og har fått sitt navn etter Dakota-indianerne.
Sommarøya
Sommarøya er ei halvøy i Øksnes kommune i Vesterålen. Sommarøya ligger like ved kommunesenteret Myre, og er en del av Langøya, som er Norges tredje største øy (utenom Svalbard). Den ca. 2,7 km² store halvøya henger bare sammen med resten av Langøya med et knapt 250 meter langt, lavt eid, men har i dag også forbindelse direkte til Myre sentrum med kommunal vei over en molo. Høyeste punkt på Sommarøya er Gossen på 106 moh.
På Sommarøya finner man bl.a. Sommarøy barneskole, og Sommarøy barnehage, som ligger plassert slik at det er gode tilbud for friluftsaktiviteter.
Øksnes kommunes hovednæring har lenge vært fiskeri, og mye av aktiviteten foregår på Sommarøya. Her finnes det to fiskebruk Sommarøy Produksjonslag AS og Myre Fiskemotak samt fiskeforfabrikken BioMar. På "Attsommarøya" (sørvest på Sommarøya) er det et glassblåseri som heter Blås idé.
Guggenheim
Guggenheim har flere betydninger relatert til Guggenheim-familien:
Goodhue County
Goodhue County er et fylke i den amerikanske delstaten Minnesota. Det ligger i de sørøstlige delene av staten og grenser mot Wabasha County og Olmsted County i sørøst, Dodge County i sørvest, Rice County i vest og mot Dakota County i nordvest. Det har også grense mot delstaten Wisconsin i nordøst der elven Mississippi utgjør en naturlig grense.
Goodhue totale areal er 2 021 km² hvorav 57 km² er vann. I 2000 hadde fylket 44 127 innbyggere og administrasjonssenteret ligger i byen Red Wing.
Fylket har fått sitt navn etter James Madison Goodhue.
Digitalarkivet
De fleste skannede kildene omfatter hele landet. Det gjelder kirkebøker til ca. 1930, tinglysingsdokumenter til 1950, skifteprotokoller til ca. 1850, tingbøker til ca. 1800, lensregnskaper og stiftamtsstueregnskaper til ca. 1700, manntallene 1664–1666 og 1701, matrikkelforarbeidene 1723 og matrikkelen 1838. Noen kilder dekker bare deler av landet, som Adressebøker for Oslo og enkelte genealogiske samlinger.
Nettstedet gir tilgang til (juni 2012) 12 937 avfotograferte kirkebøker (2,5 millioner doble sider), og 15 473 panteregistre og pantebøker (7,6 millioner sider). I 2011 ble det lastet ned 225,8 millioner sider fra Digitalarkivet.
Paleet shoppingsenter
Paleet er en innvendig byarkade i Oslo åpnet i 1990. Det er eid av KLP Eiendom. Det sto ferdig høsten 1990 som resultat av fornyelsen av Karl Johan-kvartalet etter en strid om bevaring eller «sanering» gjennom mange år. Det ble til slutt vedtatt å bevare gårdene langs Karl Johans gate, men under prosjekteringen ble flere av dem likevel revet, og bare fasadene ble bevart som skjermer foran et nybygg gjennom flere tidligere eiendommer.
Digitalarkivet
Nettstedet ble åpnet 23. januar 1998 som et samarbeidsprosjekt mellom Arkivverket (Statsarkivet i Bergen) og Historisk institutt ved Universitetet i Bergen. I første omgang var løsningen kun for transkriberte kilder. Fra 2005 er det utvidet med skannede kilder. Redaksjonen for Digitalarkivet ligger i Statsarkivet i Bergen.
Paleet shoppingsenter
Hovedinngangen til Paleet er i Karl Johans gate 39, den eldste originale fasaden i Karl Johans gate. Bygningen dateres opprinnelig til 1844. Karl Johans gate 41 og 43 ble revet på 1980-tallet, men gjenoppbygget der fasadene er identiske med de opprinnelige fasadene fra 1840-tallet.
Paleet Oslo ble åpnet første gang 5. september 1990, og reåpnet 3. september 2014 etter 15 måneders total renovering og oppussing.
Paleet Oslo ligger i Karl Johans gate 37, 39, 41 og 43.
Knattspyrnusamband Íslands
Knattspyrnusamband Íslands (KSÍ) er særidrettsforbundet for fotball på Island med tilholdssted i hovedstaden Reykjavík. KSÍ er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner på Island. Forbundet ble grunnlagt den 26. mars 1947, tre år etter uavhengigheten fra Danmark, og ble medlem av FIFA i 1947 og UEFA i 1954.
Zambia Railways
Zambia Railways Limited er den Zambiske stats jernbaneselskap. ZR har hovedkontor og verksteder i Kabwe.
Historie
Jernbanenettet i Zambia ble bygd under det britiske kolonistyret. Det var en del av Cecil Rhodes visjon om en Cape til Cairo-jernbane. Den første jernbanen kom til Zambia (den gang Nord-Rhodesia) i 1905. Det var da Livingstone i sør ble knyttet til jernbanenettet i Zimbabwe (den gang Sør-Rhodesia) via broen over Victoriafallene.
Linjen nådde gruvebyen Kabwe (den gang Broken Hill) midt i Zambia i 1906, og forbindelsen til Ndola i Copperbelt ble etablert i 1909, tjue år før det kom i gang kommersiell gruvedrift i Copperbelt.
Sweet Caroline
«Sweet Caroline» er en pop-sang skrevet og framført av Neil Diamond og gitt ut som singel i 1969. Singelen nådde fjerdeplass på hitlistene i USA og solgte mer enn to millioner eksemplarer.
Sangens optimisme, forelskelse og livsglede, kombinert med et fengende refreng og enkel lyrikk gjør den lett å synge, og har vist seg å fungere godt på sportarrangementer innen flere idrettsgrener.
Refreng:
Høsten 1969 framførte Diamond denne sangen på en rekke TV-show og den nådde til slutt nr 8 på de britiske UK hitlistene i 1971.
Bakgrunn for sangen
I et intervju høsten 2007 avslørte Diamond til slutt at hans inspirasjon for denne sangen var datteren til president John F. Kennedy Caroline som var bare syv år da faren ble skutt i Dallas, Texas. Diamond sang denne sangen for henne på hennes 50-årsdag i 2007.
Han hadde sett et bilde av den ni-årige Caroline Kennedy i forbindelse med farens begravelse, og reflekterte rundt det: «It was such an innocent, wonderful picture, I immediately felt there was a song in there.» («Det var et slikt uskyldig, vakkert bilde. Jeg følte umiddelbart at det var en sang der.»)
Bruk av sangen innen idretten
Følgende lag innen idrett er registret som faste brukere av sangen:
Blant britisk fotballpublikum har «Sweet Caroline» vist seg særlig populær, særlig blant «Green And White Army», supportere av, hvor sangen er blitt brukt siden bortekampen mot Sveits i august 2004. På denne tiden gjorde laget det ganske dårlig, men ved et tilfelle snudde dette samtidig med at sangen ble tatt i bruk. Sangens linjer om at det har aldri vært så godt som nå («Oh, sweet Caroline – Good times never seem so good») som da laget slo England i Belfast i september 2005 forsterket populariteten og fansen ble stående å synge denne sangen og andre over en time etter kampen.
I Storbritannia og i Irland er «Sweet Caroline» en populær sang i brylluper.
Andres bruk av sangen
I 1970 hadde Anthony Armstrong en versjon som solgte høyt på hitlistene og i 1972 hadde Bobby Womacks versjon også en høy listeplassering. Andre som har sunget den inn er Andy Williams, Bobby Goldsboro, Elvis Presley, the Ventures, Ray Conniff, Boots Randolph, Bobby Darin, Frank Sinatra og Waylon Jennings.
I Irland ble det laget en danseversjon i desember 2001 av Dustin the Turkey som nådde en førsteplass på hitlistene. Punk-bandet Me First and the Gimme Gimmes brukte sangen på albumet Have a Ball. Sweet Caroline er også blitt sunget inn av Reggae gruppa Bunny Rugs & The Upsetters i 1974 på albumet To Love Somebody.
Lørdag 8. juli 2006 spilte Dave Matthews Band sangen på deres konsert i Fenway Park som en hyldest til Red Sox' fansen, kalt Red Sox Nation.
Fylkesvei 1836
Fylkesvei 1836 går mellom Nyhuset og Klæpa i Løten.
Frem til 2019 hadde veien betegnelsen fylkesvei 161 (Hedmark).
We Live Here
We Live Here er det syvende studioalbumet fra jazzgruppa Pat Metheny Group, utgitt i januar 1995 av plateselskapet Geffen. Albumet er produsert av gitaristen i gruppa Pat Metheny og pianist Lyle Mays og alle sangene er komponert av dem begge unntatt spor 6 («Episode D'Azur») som er komponert av pianisten alene. Sammen med bassisten Steve Rodby fikk Metheny med seg noen tidligere medlemmer (David Blamires og Mark Ledford) på denne utgivelsen. Metheny, som allerede hadde vunnet flere Grammypriser fikk enda en for dette albumet. Etter utgivelsen fulgte det en turné under samme navn som platen og gruppen ga ut en DVD fra en av deres konserter i Japan som de kalte We Live Here - Live in Japan. I 2006 ble albumet utgitt i remasteret versjon, kalt We Live Here (Original recording remastered) og ble gitt ut med plateselskapet Nonesuch Records. Albumet består av ni spor og beskrives som original jazz samt harmonisk og melodisk fusion. Metheny ga også ut en podcast der han snakker om albumet.
Kirkebakken
Kirkebakken finnes flere steder i Norge:
Kosmos (selskap)
⅍ Kosmos var et rederi og industriselskap fra Sandefjord, grunnlagt som Hvalfangstselskapet Kosmos ⅍ i 1928 av Anders Jahre. I 1949 ble Hvalfangstselskapet Kosmos ⅍ (⅍ Kosmos) og søsterselskapet Hvalfangstselskapet Kosmos II ⅍ (⅍ Kosmos II) fusjonert til selskapet ⅍ Kosmos.
Nils Edéns regjering
Nils Edéns regjering var en koalisjonsregjering mellom det liberale partiet og det sosialdemokratiske partiet med Nils Edén som statsminister. Regjeringen tiltrådte 19. oktober 1917 og satt til 19. mars 1920.
Kosmos (selskap)
I 1986 forsøkte brødrene Arne og Wilhelm Blystad å overta kontrollen over selskapet uten å lykkes. To andre brødre, Morits og Brynjulf Skaugen, fikk imidlertid to år senere eierkontroll over Kosmos og splittet opp selskapet. Rederivirksomheten ble overtatt av I. M. Skaugen og Color Line.
Airspeed Ltd.
Airspeed Ltd ble grunnlagt i 1931 som Airspeed Aircraft i York England av grunnleggerne A. H. Tiltman og Nevil Shute Norway. Med seg hadde de personer som tidligere hadde arbeidet med bygging av luftskip (De tidligere luftskipene «R100» og «R101»). Med svak økonomi slet foretaket seg gjennom 1930-tallet. Dets første konstruksjon var Airspeed AS.4 Ferry som ble lansert i april 1932. Året etter flyttet virksomheten til Portsmouth hvor selskapet i 1934 ble slått sammen med skipsverftet Swan Hunter & Wigham Richardson Limited og ble til Airspeed Ltd i august samme år. I løpet av 1936 ble sportsflyet AS.8 Viceroy konstruert og bygget for å delta i en interkontinental flykonkurranse.
Den største suksessen for selskapet kom først i 1937 med skoleflyet AS10 Oxford som i stor utstrekning ble brukt av flyvåpen i flere land for utdannelse av flyvere.
Selskapets ideer ble lagt merke til av de Havilland som i 1940 kjøpte opp Swan Hunter & Wigham Richardson Limiteds aksjer i selskapet. Under andre verdenskrig ble der satset stort på å bygge glideflyet Horsa. Horsa ble bygget i over 3 800 eksemplarer og levert til Royal Air Force og USAAF. Det spilte en stor rolle under krigen med transport av luftbårne tropper under invasjonen i Frankrike i 1944. Etter krigen var det et svakt marked for nye fly, men Airspeed satset på å bygge om brukte fly fra krigen til sivile formål. Den svake økonomien gjorde sitt til at de resterende aksjer ble kjøpt opp av de Havilland i 1951 og dermed forsvant selskapet som en selvstendig flyfabrikk.
Fly bygget hos Airspeed
i utvalg
Spartaco Bandinelli
Spartaco Bandinelli (født 27. mars 1921 i Roma) var en italiensk bokser som deltok i de olympiske leker 1948 i London.
Bandinelli vant en olympisk sølvmedalje i boksing under OL 1948 i London. Han kom på andreplass i den letteste vektklassen, fluevekt opp til 51,0 kg. Han tapte finalen til Pascual Pérez fra Argentina.
Fylkesvei 5490
Fylkesveg 5490 går mellom Uthell og Helland i Alver kommune.
Frem til 2019 hadde veien betegnelsen fylkesvei 412 (Hordaland).
Kunståret 1404
Dødsfall
…
1404 in art
Norges Basketballforbund
Stiftet 1968
Hovedkontor Ullevaal Stadion, Sognsveien 73, Oslo
Medlem av FIBA
President Jan Hendrik Parmann
Generalsekretær Espen André Johansen
Klubber 170
Medlemmer 15 000
Antall ansatte 17
Nettside www.basket.no
Norges Basketballforbund (NBBF) (stiftet i 1968) er Norges særforbund innen basketball. Den første basketballklubben i Norge, (Ullern Basket), ble stiftet i 1956, 12 år tidligere enn selve forbundet.
Forbundet er tilsluttet Norges idrettsforbund og olympiske og paralympiske komité og det internasjonale basketballforbundet FIBA (Fédération Internationale de Basketball).
Basketballregioner
NBBF har i dag rundt 170 klubber og 15,000 spillere fordelt på fem regioner.
Pendências
Pendências er en kommune i delstaten Rio Grande do Norte i nordøstregionen av Brasil.
Sluttbehandlingsavgift
Sluttbehandlingsavgift (egentlig avgift på sluttbehandling av avfall) er en særavgift til statskassen.
Avgiften på sluttbehandling av avfall ble innført i 1999. Avgiften består av en avgift på deponering av avfall og en avgift på forbrenning av avfall. Avgiften skal prise miljøkostnadene ved sluttbehandling av avfall og dermed stimulere til økt gjenvinning og reduserte avfallsmengder. Forbrenningsavgiften skal i tillegg stimulere til utsortering av utslippsintensive avfallsfraksjoner og rensing av utslipp.
Statens inntekter fra sluttbehandlingsavgiften var i 2008 på 697 mill. kroner.
Avgift på deponering av avfall
Avgiftsplikten omfatter avfall levert til deponi. Det gis fritak for deponiavgiften for farlig avfall, avfall som innleveres til anlegg for ombruk, gjenvinning eller sortering for gjenvinning, avfall som består av uorganisk materiale og som legges på særskilt opplagsplass, avfall som er restavfall fra utnyttelse av returfiber i treforedlingsindustrien samt avfall som består av forurensede jord- og løsmasser forurenset før 1. januar 1999.
I 2010 er avgiftssatsen 455 kroner per tonn biologisk nedbrytbart avfall som deponeres etter dispensasjon fra deponiforbudet og 275 kroner per tonn avfall for annet avfall.
Avgift på forbrenning av avfall
Avgiften på forbrenning av avfall ble innført i 1999 samtidig med deponiavgiften. I 2004 ble forbrenningsavgiften lagt om fra en avgift basert på innlevert mengde avfall til en avgift direkte på utslipp.
Forbrenning av avfall gir utslipp med både globale-, regionale- og lokale skadevirkninger på helse og miljø. Forbrenningsavgiften er basert på målinger av utslipp direkte fra anleggene. Dermed stimulerer avgiften både til rensing av utslipp, utsortering av miljøskadelige avfallsfraksjoner, materialgjenvinning og reduserte avfallsmengder fra husholdninger og næringsliv.
Regjeringen foreslår i Revidert nasjonalbudsjett 2010 å avvikle avgiften på forbrenning av avfall fra 1. oktober 2010.
Cocktailselskapet
Cocktailselskapet (orig: The Cocktail Party) er et skuespill av T.S. Eliot. Elementer av skuespillet er basert på Alkestis, av den gammelgreske dramatikeren Evripides. Skuespillet var det mest populære av Eliots syv skuespill i hans livstid, selv om hans skuespill Mordet i domkirken fra 1935 huskes bedre i dag.
Cocktailpartiet ble første gang fremført ved Edinburgh-festivalen i 1949. I 1950 hadde stykket suksess da det ble satt opp ved London- og New York-teatre. Broadway-produksjonen fikk Tony-prisen for beste skuespill i 1950. Det fokuserer på et gift par med ekteskapsproblemer som gjennom en inngripen av en mystisk fremmed, løser sine problemer og går videre i sine liv. Skuespillet begynner som en tilsynelatende lys satire på den tradisjonelle britiske salongkomedien. Men som det skrider fram blir skuespillet en mørkere filosofisk fremstilling av menneskelige relasjoner. Som i mange av Eliots verk, bruker skuespillet absurde elementer for å eksponere isolasjonen som en menneskelig tilstand. Et annet gjennomgangstema i Eliots skuespill er elskerinnekarakteren som en kristen martyr; som blir sett på ett offer som det overveiende sekulære samfunnslivet tillater å fortsette.
I det første Theodore Spencer minneforedraget ved Harvard University i 1951 kritiserte Eliot sitt eget stykke i andre del av foredraget, nærmere bestemt skuespillene Mordet i domkirken, The Family Reunion, og Cocktailselskapet. Foredraget ble utgitt som "Poetry and Drama" og seinere tatt med i Eliots samling On Poetry and Poets i 1957.
Synopsis
Edward og Lavinia Chamberlayne er separert etter fem års ekteskap. Hun forlater Edward akkurat da de skal være vertskap for et cocktailselskap i hjemmet deres i London, og han må komme opp med en forklaring på hvorfor Lavinia ikke er til stede, for å holde oppe sin sosiale posisjon. Lavinia blir brakt tilbake av en mystisk uidentifisert gjest til selskapet, som viser seg å være en psykiater som både Edward og Lavinia har konsultert. De får begge vite at de har bedradd seg selv og må møte livets realiteter. De må lære at livet de har sammen selv om det er hult og overfladisk er å foretrekke fremfor å leve hver for seg. Dette budskapet er vanskelig å akseptere for skuespillets tredje hovedkarakter, Edwards elskerinne. Etter instendige oppfordringer fra psykiateren, velger også hun et liv med større ærlighet og frelse, og blir en kristen martyr i Afrika. To år seinere holder Edward og Lavinia et nytt cocktailselskap og er nå bedre tilpasset.
Oppsetninger
Etter debuten ved Edinburgh-festivalen i 1949 med Alec Guinness i rollen som den uidentifiserte gjesten, hadde Cocktailselskapet premiere på Broadway den 21. januar 1950 i Henry Miller's Theatre og ble spilt 409 ganger. Med Gilbert Miller som produsent og regissert av E. Martin Browne hadde produksjonen Guinness som den mystiske fremmede. Den fikk Tony-prisen for beste skuespill i 1950. Skuespillet ble spilt i London med Rex Harrison som den ubudne gjesten.
En ny oppsetning åpnet 7. oktober 1968 i Lyceum Theatre og ble spilt 44 ganger. Chamberlaynene ble spilt av Brian Bedford og Frances Sternhagen, med Sydney Walker som den mystiske ukjente.
Alec Guinness vendte tilbake til rollen som den ubudne gjesten ved Chichester Festival Theatre i hans egen regi i 1968 og tok produksjonen til London seinere samme år.
TV
I 1967 viste NRKs Fjernsynsteatret en versjon under tittelen Cocktailparty som var instruert av Michael Elliott og oversatt til norsk av Paal Brekke. NRK TV
Idiot (kortspill)
Idiot er et kortspill som utøves av to eller flere spillere.
Spillet starter ved at det deles ut tre kort til hver spiller, og i tillegg legges seks kort på bordet. Tre av kortene på bordet skal ligge med spillesiden ned, slik at ingen vet hva disse kortene viser. De øvrige tre kortene ligger med spillesiden opp, oppå de tre kortene som ligger med spillesiden ned.
Det er flere varianter av spillet; Mange varianter nekter spillerne å bytte ut de rettvendte kortene, men det finnes også noen varianter som tillater dette. Spilleren med den laveste kortverdien på handen (etter eventuell bytting) starter; dersom to spillere har kort med samme verdi, er det den med enda et lavere kort enn den andre eller den som sitter nærmest til venstre for giver som begynner).
Denne personen legger ett kort rettvendt på spillflaten og trekker ett fra kortstokken som er igjen etter deling (man skal ha tre kort på hånden til enhver tid). Neste spiller skal da legge samme verdi eller over spillverdien av kortet på bordet, slik fortsetter det til en person ikke klarer å legge over spillverdien eller bruke spesialkortene 2, 10 eller A. Man kan ikke legge disse kortene (2, 10 eller A) med mindre de kan slå ut (10 gjør at turen går tilbake til personen som la kortet og vedkommende kan legge hvilket som helst kort oppå igjen, A slår ut billedkort og 10 slår ut bunken). Om dette skjer må personen som ikke klarer å legge trekke inn alle spillkort som er lagt på bordet. En person kan også velge å trekke inn kortene som en taktisk manøver. Man kan velge å ta en sjanse. Da trekker man et kort fra trekkbunken i stedet for å ta ifra de man har på hånden. Hvis dette kortet heller ikke strekker til, må man trekke inn bunken. Ligger det derimot 4 kort av samme verdi på rekke i bunken, går bunken ut og spilleren som la det siste kortet starter. De 4 kortene må være av samme eller høyere verdi enn kortet som ligger. vis du har 4 kort av samme verdi vil det automatisk ha samme betydning som en 10.
Noen spiller også med serie. Det vil si at man kan legge i rekkefølge. Eks: 3-4-5. Med brudd vil si at man avbryter en rekkefølge, uten brudd er ikke det lov. Etter å ha lagt et kort i spillebunken skal man trekke et nytt kort fra trekkbunken. Deretter legger man et kort som passer inn i serien (altså et kort med samme eller høyere verdi). Det kortet som ble trukket inn fra trekkbunken kan også benyttes her. Da man kommer til de tre sluttkortene (kortene vendt ned) kan også de bygges i serie om kortene går opp. Passer ikke kortet som man velger som neste er det neste spiller sin tur, kortet som blir trukket opp blir da værende på hånden. Legger man en 9 i spillerbunken, kan man fortsette med knekt siden 10 slår ut bunken. Har man ikke flere kort som kan legges i spillerbunken er det så neste spillers tur. Man kan dermed klare å legge kort fra 3-ess i en serie. Det er ikke lov å legge spesialkortene 10 og 2 i en serie.
Når kortstokken med resterende kort er brukt opp, skal man legge kort som man har på bordet; Først legger man ut de kortene som er rettvendt, ett og ett kort med mindre det er 2 like, f.eks 2 niere. Det kan kun legges på kort med høyere verdi enn kortet som er i spill for at et rettvendt kort skal være et gyldig trekk og med i spillet. Når de rettvendte er ferdig spilt, skal man ett og ett kort fra de kortene som er feilvendt. Når man har trukket og lagt på ett av kortene som er feilvendt, kan man ta opp det neste feilvendte kortet, men man kan kun legge på dette dersom det er av samme verdi som det kortet man trakk først. Man må rekke å legge på kortet før den neste spilleren for at dette skal være et tillat trekk. Dessuten er spilleren tvunget til å spille det aktuelle kortet neste runde.
Spilleren som først blir ferdig har vunnet, mens spilleren som blir ferdig til slutt blir IDIOT. Det er ikke lov å avslutte med en 2-er.
Spesialkort:
Kunnskapsløftet 2006
Mål
Overordnet mål for reformen er at alle elever i norsk skole skal utvikle grunnleggende ferdigheter og kompetanse, slik at de kan delta aktivt i samfunnet. Skolen skal være inkluderende, passe for alle, og alle elevene skal få de samme mulighetene til å utvikle sine evner.
Endringer som følge av reformen:
Bakgrunn
Den 5. oktober 2001 ble Kvalitetsutvalget nedsatt, og etter regjeringsskiftet høsten 2001 fikk dette endret sitt mandat og sammensetning. I 2002 la dette utvalget fram en delinnstilling i NOU 2002:10, Førsteklasses fra første klasse. Videre kom det et forslag til rammeverk for et nasjonalt kvalitetsvurderingssystem av den norske grunnopplæringen. Som en del av dette systemet ble det innført nasjonale prøver i noen sentrale fag, og et nettsted, Skoleporten, ble opprettet som publisere resultatene. De første nasjonale prøvene ble gjennomført våren 2004.
5. juni 2003 ga Kvalitetsutvalget sin innstilling NOU 2003:16 I første rekke. Etter at innstillingen hadde vært på høring gikk Stortinget inn for at Reform 97 skulle evalueres. Denne evalueringen ble ledet av Norges forskningsråd, og rapportene ble lagt fram i 2003.
Mye av det direkte forarbeidet for Kunnskapsløftet kommer fra Stortingsmelding nr. 30: Kultur for læring, og her ble mange av prinsippene og hovedlinjene i Kunnskapsløftet beskrevet. I juni 2004 ga Stortinget sin tilslutning til meldingen, og dermed til hovedlinjene i den nye læreplanreformen. Mål i Stortingsmelding nr. 30 var at en ønsket en heving av kvaliteten i norsk skole, samtidig som en tok vare på og videreutviklet skolens egenart. Det var et ønske om å bedre elevenes evne og lyst til å lære, samtidig som en ønsket å styrke de grunnleggende ferdighetene til elevene. For å få til dette måtte det til et systemskifte i måten den norske skolen ble drevet på, og de nasjonale myndighetene måtte tillate større mangfold med hensyn til valg av løsninger og arbeidsmåter.
Samtidig sluttet Stortinget seg til en rekke forslag som samlet skal bidra til å gjøre grunnopplæringen bedre i stand til å møte kunnskapssamfunnets utfordringer. Formålet med denne satsingen er at personalet i grunnopplæringen skal ha kompetanse som sikrer elevene og lærlingene tilpasset opplæring med muligheter til å utvikle evner og talenter i samsvar med generell del, læringsplakaten og læreplanene for fag. Gjennom et kompetanseløft skal skoleledere, lærere og instruktører i lærebedrifter rustes og stimuleres til å møte utfordringene knyttet til de endringer i innhold og struktur som reformen innebærer.
Læringsplakaten
Prinsipper for opplæringen sammenfatter og utdyper bestemmelser i opplæringsloven, forskrift til loven, herunder læreplanverket for opplæringen, og må ses i lys av det samlede regelverket. Prinsippene bidrar til å tydeliggjøre skoleeiers ansvar for en opplæring som er i samsvar med lov og forskrift, i tråd med menneskerettighetene og tilpasset lokale og individuelle forutsetninger og behov.
Videregående skole
I videregående skole medfører reformen en rekke endringer, både med ny struktur og nye lærerplaner. De tidligere 15 studieretninger ble erstattet av 12 utdanningsprogrammer; 9 yrkesfaglige og 3 studieforberedende. Reformen innebar dessuten følgende nye betegnelser:
Pilões (Rio Grande do Norte)
Pilões er en kommune i delstaten Rio Grande do Norte i nordøstregionen av Brasil.
Hannah Ryggen
Hannah Ryggen (født Jönsson 21. mars 1894 i Malmö, død 2. februar 1970 i Trondheim) regnes blant de fremste vevkunstnerne i Norge. Hennes banebrytende innsats endret billedvevens rolle fra dekorativt kunsthåndverk til ekspressiv billedkunst. Ett av hennes hovedverker er det store veggteppet Vi lever på en stjerne (1958). Det hang i vestibylen i Høyblokken og ble skadet av bomben som gikk av i regjeringskvartalet 22. juli 2011.
Det meste av sitt skapende liv – 1924 til 1957 – bodde Hannah Ryggen i kystkommunen Ørland i Sør-Trøndelag, nærmere bestemt på småbruket Ryggen. Der levde og virket hun side om side med ektemannen Hans Ryggen, som selv var en anerkjent maler, og datteren Mona.
Ryggen var kompromissløs og subjektiv både i sin tilnærming til det håndverksmessige ved bildene, og i sine sosiale og politiske synspunkter. Hennes syn kom direkte og utemmet til uttrykk i bildene hennes. Flere har reflektert over at hun «med sitt heftige temperament og sin sterke meddelelsestrang skulle tilbringe en vesentlig del av sitt liv med å veve store billedtepper, den mest tidkrevende av alle formidlingsformer». Forklaringen som gis er vanligvis at den tidkrevende prosessen må ha virket disiplinerende på engasjementet og visjonen, som kom til utløp uten at brodden i budskapet ble sløvet. Hun var lidenskapelig anti-fascist, anti-militarist, feminist og humanist. Hennes arbeider betegnes som en «sensasjonell tendenskunst», og sies å uttrykke «en varm humanisme og en følelsesmessig deltagelse i samtidens problemer».
Corpus separatum
Corpus separatum (latin for «separert kropp») er et uttrykk benyttet i FNs delingsplan vedtatt som resolusjon 181 (II) A den 29. november 1947 for å referere til en foreslått internasjonalt administrert sone som skulle inkludere Jerusalem og en rekke nærliggende byer som Betlehem og Ein Karim, det var, «med hensyn til dens assosiasjon med tre verdensreligioner» og derfor skulle bli «ansett spesiell og få separat behandling fra resten av Palestina og burde være under virksom FN-kontroll».
Hannah Ryggen
Biografi
Hannah var datter av kokka Karna Jönsson og verkstedarbeideren Gunnar Jönsson, som tidligere hadde vært sjømann. Hun hadde to søsken. Foreldrene var henholdsvis 40 og 29 år gamle da Hannah ble født. Hun merket tidlig en lyst til å bli skapende kunstner, men valgte likevel først et annet, tryggere yrke. Hun arbeidet som lærer i 11 år, fra hun var 19 til hun ble 30 år gammel, ved Johannesskolan i Lund og ved Pildammskolan i Malmö. Hun mistrivdes som lærer. Mens hun var lærer søkte hun privat tegne- og maleundervisning, først hos sin tidligere lærer og senere i seks år hos den danske maleren Fredrik Krebs i Lund. Hannah reiste ukentlig mellom Malmö og Lund for å følge Krebs' undervisning. I denne tiden stilte hun etter hvert ut, og solgte flere bilder. Hun knyttet også et livsvarig vennskap til det barnløse ekteparet Krebs.
Corpus separatum
Konseptet corpus separatum
Denne ideen ble særlig støttet av Den hellige stol og hadde sin opprinnelse i bestemmelsene for beskyttelse av kristne hellige steder i Det hellige land under Det osmanske rike.
Hannah Ryggen
Biografi
Sommeren 1922 fikk hun et stipend, og sammen med oppsparte midler var dette nok til at hun kunne reise ut i Europa, for å se kunst. I Dresden tok hun inn på pensjonat Wagner, og møtte ved et tilfelle to norske malere idét hun gikk inn i feil rom. De to norske malerne, én av dem er Hans Ryggen fra Ørland, tok henne med på en nattevandring i Dresdens park Grosser Garten, langs innsjøen Carolasee og før kvelden var omme hadde Hannah og Hans festet seg ved hverandre. Hun besøkte ham på Ørlandet sommeren 1923, og de giftet seg hos byfogden i Oslo i september 1923. Da var allerede datteren Mona underveis. I 1924 brøt hun opp fra lærergjerningen og hjembyen, og flyttet til «stugan» på Ryggen. Småbruket Ryggen var på 19 mål. På denne plassen hadde de, ved siden av kunstnergjerningen, husdyr helt fram til 1945 : ku, hest, sau, gjess og høns. Plassen fikk innlagt strøm først i 1944, og hadde heller ikke innlagt vann.
Corpus separatum
Konseptet corpus separatum
Konseptet corpus separatum eller en internasjonal by for Jerusalem var således befruktet av Pavestolens mangeårige standpunkt vedrørende Jerusalem og dens engasjement for beskyttelse av de mange kristne hellige steder i Det Hellige Land, et engasjement som var meget eldre enn det britiske mandat. Vatikanets historiske interesser og krav, så vel som Italias og Frankrikes, var basert på Pavestolens tidligere protektorat og Det franske Jerusalem-protektorat.
Hannah Ryggen
Biografi
Det er ingen grunn til å oppfatte stedet og paret som isolert. Paret leste aviser, tidsskrift og bøker, og var engasjert opptatt av samtidens kunst, samfunn og politikk – noe som gjenspeiles i hennes kunst. Hannah holdt kurs i veving og plantefarging flere steder i regionen, og de hadde vanlig omgang med naboene og med bygdens kondisjonerte, og fikk etterhvert et vidt kontaktnett av kunstnerkolleger og kunstvenner i inn- og utland.
Corpus separatum
Beskyttelse av ikke-jødiske rettigheter
Balfourerklæringen av 1917, som uttrykte britisk støtte til planen om et hjemland for det jødiske folk i Palestina, inneholdt også en proviso:
Hannah Ryggen
Biografi
Annen verdenskrig ble en anstrengende periode på flere måter. Ørland ble svært påvirket av krigen, med militær flyplass, stort tysk troppenærvær og flere fangeleirer med russiske og serbiske krigsfanger. Alt dette bragte storkrigen inn i hverdagen til de fleste ørlendinger. Hans Ryggen deltok i motstandsarbeid, og smuglet våpen. Han ble arrestert natt til 27. mai 1944, og satt først på Falstad, senere i Grini fangeleir og de siste månedene i en arbeidsleir på Mysen før han kom hjem 11. mai.
Corpus separatum
Beskyttelse av ikke-jødiske rettigheter
Balfourerklæringen såvel som den siterte klausulen ble inkorporert i artikkel 95 i Sèvrestraktaten (1920) og i Mandate for Palestine (1923). Ved siden av å sikre de ikkejødiske beboere av Palestina sine åpenbare rettigheter, ble det uttrykt at Pavestolens interesser og europeiske makters krav dermed var dekket. Disse makter hadde offisielt tapt alle sine såkalte kapitulasjonsrettigheter i regionen i og med artikkel 28 av Lausannetraktaten (1923). Videre hadde Palestinamandatet i artiklene 13 og 14 lagt opp til en internasjonal kommisjon for å løse problemet med konkurrerende krav på de hellige steder. Men Storbritannia sørget aldri for at disse artiklene fikk noen effekt.
Hannah Ryggen
Biografi
Forholdet til datteren Mona (født i 1924) var vanskelig. Datteren hadde epilepsi, vantrivdes på hjemstedet og kan trolig ha følt seg annerledes som datter av et kunstnerpar. Kombinasjonen av sykdommen og et komplisert forhold mellom mor og datter preget hele den lille familien. Temaet behandles i destillert form i Hannahs teppe Mors hjerte (1947) som beskrives som «Historien om en ung mor som midt i sin lykke rammes av en stor sorg - det hender noe med barnet og hennes hjerte slås i stykker».
Corpus separatum
Forthandliner frem mot FNs delingsplan
Under forhandlingene i 1947 om Palestinamandatet, gjenopplivet Vatikanet, Italia og Frankrike sine historiske krav hva angikk de kristne hellige steder som de hadde tapt i 1914, men uttrykte dem som et fremlegg om et spesielt internasjonalt regime for byen Jerusalem. Vatikanet støttet FN-resolusjon 181, som fordret en «internasjonalisering» av Jerusalem. I ain encyklika In multiplicibus curis (1948) uttrykte pave Pius XII sitt ønske om at de hellige steder skulle ha «en internasjonal karakter». I 15. mai 1948-utgaven av L’Osservatore Romano, som er Den hellige stols offisielle avis, het det at «moderne sionisme er ikke den sanne arving av Bibelens Israel., men er en sekulær stat…. Derfor tilhører Det Hellige Land og dets hellige steder til kristenheten, som er det sanne Israel.» Den Hellige Stol skulle i flere tiår omhyggelig unngå å anerkjenne Israel eller en gang benytte dette navnet om den stat ved det navn som faktisk var blitt etablert.
Hannah Ryggen
Biografi
Ektemannen Hans døde i desember 1956. Paret hadde da bestemt seg for å flytte til Trondheim. Hannah hadde fått flere monumentaloppdrag som ikke lot seg løse med den vevstolen og det arbeidsrommet hun hadde tilgang til på hjemgården. Hun flyttet til Trondheim tidlig i 1957, fant en leilighet på Lade og fikk et arbeidsrom for veven i Sukkerhuset i E.C. Dahls bryggeri på Kalvskinnet. Her arbeidet hun først med Vi lever på en stjerne til Regjeringsbygningen.
Corpus separatum
Forthandliner frem mot FNs delingsplan
Vatikanets standpunkt kulminerte i 1947 ved at corpus separatum-status for Jerusalem ble inkorporert i FNs delingsplan for Palestina, og dette antas å ha influert katolske land, særlig i Latinamerika, til å avlegge stemme for hele delingsplanen. I 1948 ble dette fremlegget gjentatt i FNs generalforsamlings resolusjon 194, som igjen innebar at Jerusalem var å bli gjort til en internasjonal by, under tilsyn utøved av De forente nasjoner. Pius XII gjentok sin støtte til internasjonaliseringen i encyklikaen Redemptoris nostri cruciatus i 1949.
Hannah Ryggen
Biografi
Hannah Ryggen fikk statens kunstnerlønn fra 1962. Samme året hadde hun en usedvanlig godt besøkt utstilling på Moderna museet i Stockholm, og blir valgt inn som medlem av Kungliga Akademien för de fria konsterna. I 1964 ble hun, som første tekstilkunstner gitt adgang til Høstutstillingen. Hun ble i 1965 ridder av første klasse av St. Olavs Orden. I forbindelse med tildelingen sa hun:
Corpus separatum
Forthandliner frem mot FNs delingsplan
Oppfordringen om implementering av internasjonalisering ble grjntatt av pave Johannes XXIII. I desember 1967, etter Seksdagerskrigen, justerte pave Paul VI Vatikanets standpunkt, og fordret nå «et spesielt statutt, internasjonalt garantert», for Jerusalem of de hellige steder, snarere enn internasjonalisering, og gjorde fortsatt ingen referanse til Israel. Dette reviderte standpunkt med internasjonale garantier ble fulgt opp av pave Johannes Paul II og pave Benedikt XVI. Vatikanet gjentok dette standpunkt i 2012, ved på peke på Jerusalems «identitet og hellige karakter» og fordre at fri tilgang til byens hellige steder skulle beskyttes av «et internasjonalt garantert særlig statutt». Etter at USA anerkjente Jerusalem som Israels hovedstad i deswmber 2017, uttrykte pave Frans Vatikanets standpunkt slik: «Jeg vil rette en inderlig appell fra hjertet om at alle må være fast på å respektere byens status quo, i pakt med de relevante FN-resolusjoner.»